CELEX: 31996L0064
Language: bg
Date: 1996-10-02 00:00:00
Title: Директива 96/64/ЕО на Комисията от 2 октомври 1996 година за привеждане в съответствие с техническия прогрес на Директива 77/389/ЕИО на Съвета за сближаване на законодателствата на държавите-членки относно теглително-прикачните устройства на моторните превозни средстваТекст от значение за ЕИП.

13/ 19
            
            
               BG
            
            
               Официален вестник на Европейския съюз
            
            
               273
            
         31996L0064
   
               L 258/26
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      ДИРЕКТИВА 96/64/ЕО НА КОМИСИЯТА
   
   от 2 октомври 1996 година
   за привеждане в съответствие с техническия прогрес на Директива 77/389/ЕИО на Съвета за сближаване на законодателствата на държавите-членки относно теглително-прикачните устройства на моторните превозни средства
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 77/389/ЕИО на Съвета от 17 май 1977 г. за сближаване на законодателствата на държавите-членки относно теглително-прикачните устройства на моторните превозни средства (1), и по-специално член 4 от нея,
   като има предвид, че Директива 77/389/ЕИО е една от специалните директиви относно процедурата за типово одобрение на ЕО, установена с Директива 70/156/ЕИО (2), последно изменена с Директива 96/27/ЕО (3); като има предвид, че поради това разпоредбите на Директива 70/156/ЕИО за системите, компонентите и обособените технически възли на превозните средства се прилагат и за настоящата директива;
   като има предвид, по-специално, че член 3, параграф 4 и член 4, параграф 3 от Директива 70/156/ЕИО изискват към всяка специална директива да бъде приложен информационен документ, включващ съответните точки от приложение I към споменатата директива, а също така и сертификат за типово одобрение, базирано на приложение VI към нея, за да може това типово одобрение да бъде компютризирано;
   като има предвид, че настоящите изменения се отнасят само за административните разпоредби на директивата; като има предвид следователно, че не е необходимо да се отменят вече направените одобрения, нито да се препятстват регистрацията, продажбата и въвеждането в експлоатация на нови превозни средства, обхванати от тези одобрения;
   като има предвид, че мерките в настоящата директива са в съответствие със становището на Комитета за привеждане в съответствие с техническия прогрес, създаден с Директива 70/156/ЕИО,
   ПРИЕ НАСТОЯЩАТА ДИРЕКТИВА:
   Член 1
   1.   Директива 77/389/ЕИО се изменя, както следва:
   
               —
            
            
               В член 1 последната част на изречението се заменя със следния текст: „… с изключение на движещите се по релси моторни превозни средства, селскостопанските и горските трактори, както и подвижните механични оборудвания.“;
            
         
               —
            
            
               В член 2 изразът „приложението“ се заменя с израза „приложение II“;
            
         
               —
            
            
               В член 3 изразът „приложението“ се заменя с израза „приложение II“;
            
         
               —
            
            
               В член 4 изразът „на приложението“ се заменя с израза „на приложенията“.
            
         2.   Приложението към Директива 77/389/ЕИО се изменя в съответствие с приложението към настоящата директива.
   Член 2
   Считано от 1 октомври 1997 г. държавите-членки:
   
               —
            
            
               прекратяват издаването на типово одобрение на ЕО съгласно разпоредбите на член 4, параграф 1 от Директива 70/156/ЕИО, и
            
         
               —
            
            
               могат да отказват национално типово одобрение
            
         на нов тип превозно средство на основания, свързани с теглително-прикачното устройство, ако то не отговаря на разпоредбите на Директива 77/389/ЕИО, изменена с настоящата директива.
   Настоящата директива не отменя предходно одобрение, издадено съгласно Директива 77/389/ЕИО и не препятства разширението на такова типово одобрение при условията, предвидени в директивата, съгласно която то е било издадено първоначално.
   Член 3
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, преди 1 октомври 1997 г. Те незабавно уведомяват Комисията за това.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.
   Член 4
   Настоящата директива влиза в сила на двадесетия ден след публикуването ѝ в Официален вестник на Европейските общности.
   
   Член 5
   Адресати на настоящата директива са държавите-членки.
   
      Съставено в Брюксел на 2 октомври 1996 година.
      
         
            За Комисията
         
         Martin BANGEMANN
         
         
            Член на Комисията
         
      
   
   
      (1)  ОВ L 145, 13.6.1977 г., стр. 41.
   
      (2)  ОВ L 42, 23.2.1970 г., стр. 1.
   
      (3)  ОВ L 169, 8.7.1996 г., стр. 1.
   ПРИЛОЖЕНИЕ
   ИЗМЕНЕНИЯ В ПРИЛОЖЕНИЕТО КЪМ ДИРЕКТИВА 77/389/ЕИО
   
               1.
            
            
               Между членовете и приложението се добавя списък на приложенията:„
                  СПИСЪК НА ПРИЛОЖЕНИЯТА
                  
                              Приложение I:
                           
                           Административни разпоредби за типовото одобрение
                        
                              Допълнение 1:
                           
                           Информационен документ
                        
                              Допълнение 2:
                           
                           Сертификат за типово одобрение
                        
                              Приложение II:
                           
                           Теглително-прикачно устройство
                        “
         
               2.
            
            
               Добавя се следното приложение I:„
                  ПРИЛОЖЕНИЕ I
                  АДМИНИСТРАТИВНИ РАЗПОРЕДБИ ЗА ТИПОВО ОДОБРЕНИЕ
                  1.   ЗАЯВЛЕНИЕ ЗА ТИПОВО ОДОБРЕНИЕ НА ЕО НА ТИП ПРЕВОЗНО СРЕДСТВО
                  
                              1.1.
                           
                           
                              В съответствие с член 3, параграф 4 от Директива 70/156/ЕИО заявлението за типово одобрение на ЕО на тип превозно средство по отношение на теглително-прикачното/ите устройство/а се подава от производителя.
                           
                        
                              1.2.
                           
                           
                              Образец на информационен документ е даден в допълнение 1.
                           
                        
                              1.3.
                           
                           
                              На техническата служба, отговаряща за провеждането на изпитванията за одобрение, трябва да се представи:
                              
                                          1.3.1.
                                       
                                       
                                          Превозно средство, което е представително за подлежащия на одобрение тип.
                                       
                                    
                        2.   ОДОБРЕНИЕ НА ЕО НА ТИП ПРЕВОЗНО СРЕДСТВО
                  
                              2.1.
                           
                           
                              Ако са изпълнени съответните изисквания, се издава типово одобрение на ЕО в съответствие с член 4, параграф 3 и когато е приложимо, с член 4, параграф 4 от Директива 70/156/ЕИО.
                           
                        
                              2.2.
                           
                           
                              Образец на сертификат за типово одобрение на ЕО е даден в допълнение 2.
                           
                        
                              2.3.
                           
                           
                              Всеки одобрен тип превозно средство получава номер на типово одобрение в съответствие с приложение VII към Директива 70/156/ЕИО. Една и съща държава-членка не може да дава същия номер на друг тип превозно средство.
                           
                        3.   МОДИФИКАЦИИ НА ТИПА И ИЗМЕНЕНИЯ НА ОДОБРЕНИЯТА
                  
                              3.1.
                           
                           
                              При модификации на тип превозно средство, одобрено в съответствие с настоящата директива, се прилагат разпоредбите на член 5 от Директива 70/156/ЕИО.
                           
                        4.   СЪОТВЕТСТВИЕ НА ПРОИЗВОДСТВОТО
                  
                              4.1.
                           
                           
                              За осигуряване на съответствието на производството следва да бъдат взети мерки в съответствие с разпоредбите, установени в член 10 от Директива 70/156/ЕИО.
                           
                        “
         
               3.
            
            
               Добавят се следните допълнения 1 и 2.„
                   
                  
                     
               
               
                  Допълнение 2
                  
                     
                  
                     
               “